**Lumini şi umbre**

*Babbba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În peştera mută de alb vertical cu stranii striaţii zgâriate-arbitrar,

Doua fragede mâini cu centură de unghii apucă perdeaua de sare si urcă

Zdrelită-i e fruntea ce poartă cununa şi palizi obrajii ce lacrimi anină

Caci fuge de hâtru şi fuge de-o vină ce n-are...sărmana făptură.

Zadarnic o cheamă iubirea de taină la cumpăt...căci n-are scăpare

Când hăul hipnotic sub patul demonic o cere mireasă... de-nmormântare

Ca un paznic divin, muntele-o apără doar de slutul lumesc, fără hotare,

Umbrele negru-albastre din ape o împing şi o trag spre-ncununare.

Pe patul săpat de apă în sare, aruncă buchetul şi-un ultim suspin

Iubiri interzise de meschinărie se prăbusesc de-odată în vrie

Oglinda cea neagră se sparge în lacrimi şi ce-ar trebui să plutească dispare

Iar hăul puternic, lacom ia prada şi-o duce-n adâncul fara de soare.

Un ţipăt surd reverberează-n oglinda de umbre diforme, trezite din somn,

Animând Catedrala Neant dintr-o lume uitată de timp, neştiută de om,

O mână demonă zdrobeşte o orgă prea gravă, prea sumbră să cânte-ntr-un Dom,

Cu voci ne-nţelese ce-adună în coruri şoapte livide, fără de ton.

Sihastru ascet, arhanghel lugubru, arhiereu întru negru macabru, sinistru,

Mire absurd, aşteptând de prea mult, alb muribund să-i aducă vreo veste,

Vede mireasa, prea bine pesemne, de viaţă desprinsă cumplit, mişeleşte,

Sfărâmându-i cu ură, inima pură, elucubraj infernal de poveste.

Ceremonia absurdă-ncetează, când în negur-abisalul întregii clepsidre,

Răzbate lumina chiar prin oglindă, o fereastră deschisă spre soare, spre lume,

Conul divin şi apa sărată levitează cenuşa-nisip clepsiatră,

Reîncarnând fiinţa curată : mireasa iubirii...pe veci iertată.

Clepsidra vieţii, frântă în două, de-oglinda grotească ce lumi ne desparte,

Se-adună din cioburi revers îmbinate cu albul deasupra şi negru-n-păcate,

Un nou destin, ce uitare adună, îşi pregăteşte intrarea nebună,

Căci Mâna Divină \"întoarce\" clepsidra-ntr-un spaţiu în care, la fiecare,

Lumina sporeşte,

Iar umbra pândeşte.